যার যেখানে দায়িত্ব, তার সেখানেই সেটা পালন করা উচিত। [6] আপনারা সব জায়গায় 'পুরুষের মতো' হতে চেয়ে সম্মান খোঁজেন, পুরুষের সাথে প্রতিযোগিতায় নামতে চান। এভাবে পুরুষকেই সম্মানের স্ট্যান্ডার্ড ধরে নারীত্বকে অবমাননা করেন। আর আমরা বলি - নারীর সম্মান তার নিজ অঙ্গনের ভুমিকায়, তার স্বকীয়তায়। পর্দা করলে, ঘরের কাজ করলে বা সন্তান মানুষ করলে নারী অসম্মানিত হয় না। আমাদের নিকট নারীরা মায়ের জাতি, বোনের জাতি। তারা সম্মানিত। [7] বাসে বা গণপরিবহনগুলোতে কোনো মহিলা যদি সিট না পায়, তাহলেই এই ইসলামিস্ট হুজুররাই দাঁড়িয়ে নারীদের জন্য সিট ছেড়ে দেয়। কারণ হুজুরদের কাছে নারীরা মা ও বোনের জাতি। আমরা এখানে সমানাধিকারে বিশ্বাস করি না; আমরা বিশ্বাস করি এখানে নারীদের অধিকার বেশি। নারীদের জন্য সিট ছেড়ে দিতে হুজুরদের কোনো 'মহিলা সিট' লাগে না। আমরা মনে করি উপার্জনের জরুরত পুরুষের জন্য; নারীর জন্য না। [8] কিন্তু সমানাধিকারের বুলি আওড়ানো বুদ্ধিজীবিরা যখন 'সমান সমান' করে মুখে ফেনা তুলে সব শেষে নারীদের জন্য অধিক সুবিধা দেবার কথা বলে – আমাদের কাছে সেটাকে দ্বিমুখিতা ছাড়া কিছু মনে হয় না।